Diari Oficial de la Generalitat Valenciana


Sumari del DOGV 9495, del 22-12-2022 (2022/12908)

Autorització administrativa prèvia, autorització administrativa de construcció d'instal·lació de producció d'energia elèctrica per cogeneració, en règim d'autoconsum amb excedents, subjecta a avaluació ambiental, al T.M. de Xilxes .
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/12812


Data del document
:   09-11-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

Autorització administrativa prèvia, autorització administrativa de construcció d'instal·lació de producció d'energia elèctrica per cogeneració, en règim d'autoconsum amb excedents, subjecta a avaluació ambiental, al T.M. de Xilxes . [2022/12243]  
Presentada sol·licitud d'autorització administrativa prèvia, autorització administrativa de construcció d'instal·lació de producció per cogeneració, relativa a la instal·lació indicada i sobre la base dels següents:  
  
Fets  
  
Primer. Que en data 30 de novembre de 2020 s'incoa l'expedient de referència davant la sol·licitud d'autorització administrativa prèvia i autorització administrativa de construcció, presentada per Azulmed, SL (NIF K77388930), d'un sistema de cogeneració d'energia elèctrica i energia tèrmica emplaçada al carrer Pinet, 1, polígon industrial Els Plans al terme municipal de Xilxes, província de Castelló.  
Segon. Que en data 1 d'abril de 2021 es presenta la liquidació de la taxa corresponent.  
Tercer. Que ha sigut realitzada la informació pública, a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i la normativa vigent en matèria d'avaluació d'impacte ambiental, mitjançant l'anunci corresponent, publicat en el Butlletí Oficial de la Província de Castelló el 13 de juliol de 2022, no havent-se presentat cap al·legació durant el període d'informació pública de la sol·licitud presentada.  
Quart. Que en data 3 de maig de 2022 té entrada en aquest servei territorial la declaració d'impacte ambiental amb qualificació d'acceptable, expedient 85/2586-CLR (-1863722- en relació a «modificació substancial AAI d'indústria de fabricació de paviment i revestiment ceràmic i argila atomitzada» T.M. XILXES), als sols efectes ambientals i sense perjudici de la prèvia obtenció de les autoritzacions sectorials que li siguen aplicables, emés en data 10 de març de 2022 per la Direcció General de Qualitat i Educació Ambiental.  
Cinqué. En data 26 d'octubre i 2 de novembre es presenta per l'interessat documentació en què indica un canvi en les característiques de l'alternador i que la potència de la instal·lació es veu afectada amb una diferència inferior al 5 %, ja que segons el primer projecte la potència conjunta de la instal·lació era de 6.500 kW i posteriorment és de 6.740 kW. En el projecte inicial presentat l'alternador tenia una capacitat de 6.500 kVA i posteriorment en el projecte presentat té una capacitat de 9.000 kVA.  
Sisé. Examinada la documentació aportada, complint-se el procediment establit en el Decret 88/2005, de 29 d'abril, i altra reglamentació vigent d'aplicació, s'emet proposta de resolució favorable en data 7 de novembre de 2022 per la Secció d'Inspecció i Control Energètic i Miner sobre la base que:  
- Que la instal·lació té una potència nominal en el seu conjunt de 6.740 kW.  
- Segons la normativa vigent:  
- Article 13 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat:  
 «Article 13 Modificacions no substancials:  
 Tindran la consideració de modificacions no substancials les establides amb aquest caràcter en l'article 115.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;»-  
- ?«3. Per a les modificacions no substancials, no es requerirà autorització administrativa prèvia, ni autorització administrativa de construcció, i caldrà únicament obtindre l'autorització d'explotació. Per a la sol·licitud d'autorització d'explotació es procedirà conforme al que disposa l'article 12, aportant, a més, la documentació tècnica acreditativa del compliment de les condicions de seguretat de les instal·lacions i de l'element modificat.»  
- Article 115.3.b del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
- «Article 115. Necessitat d'autorització:  
 ?3. A l'efecte del que s'estableix en l'article 53.2 de la Llei 24/2013, de 26 de desembre, es consideren modificacions no substancials, devent únicament obtindre l'autorització d'explotació, amb acreditació prèvia del compliment de les condicions de seguretat de les instal·lacions i de l'equip associat, les que complisquen les següents característiques:  
?b) Que no suposen una alteració de les característiques tècniques bàsiques (potència, capacitat de transformació o de transport, etc.) superior al deu per cent de la potència de la instal·lació «  
- Pot considerar-se una modificació no substancial correctament justificada per al present cas, ja que la potència conjunta de la instal·lació no s'ha vist afectada en més d'un deu per cent i que és la característica tècnica bàsica del projecte. L'alternador és un element auxiliar dins del conjunt l'augment de la capacitat del qual afecta en un percentatge inferior al 10 per cent de la capacitat total de generació de la instal·lació a realitzar en el present cas, i no afecta la seguretat de la instal·lació.  
  
- Es considera que no és necessari sotmetre de nou al tràmit d'informació pública en haver-se produït un canvi no substancial a conseqüència d'una correcció establida per l'interessat en les característiques de l'alternador, tal com s'estableix en l'article 9.1 del Decret 88/2005(3), de 29 d'abril, del Consell de la Generalitat,  
Per tot això, es considera que és procedent l'emissió de l'autorització prèvia i construcció de la instal·lació.  
  
Fonaments de dret  
  
Primer. El Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Segon. El Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus.  
Tercer. El Reial decret 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica.  
Quart. La resolució d'aquest procediment és competència del cap del Servei Territorial d'Indústria, Energia i Mines de Castelló, per l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
  
El cap del servei territorial d'indústria, energia i mines de castelló, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa prèvia de la instal·lació elèctrica que s'indica:  
Expedient: ATREGI/2020/63/12.  
Peticionari: Azulmed, SL.  
Emplaçament de la instal·lació: carrer Pinet, 1, polígon industrial Els Plans a Xilxes (Castelló).  
Principals característiques de la instal·lació:  
Sistema de cogeneració d'energia elèctrica en la modalitat d'autoconsum amb excedents, no acollida a compensació, per mitjà de turbogrup de cogeneració connectat en paral·lel amb la xarxa de distribució.  
  
  
- Turbina (TG-2):  
Marca: Turbomach  
Model: Taurus 70-10284  
Núm. sèrie: OHI09-B1544  
Combustible: gas natural  
Potència elèctrica en borns alternador: 6.740 kWe  
- Alternador:  
Marca: Leroy Somer  
Model: JLO65 REBL34-2N  
Núm. sèrie: 600165-1  
Tensió nominal: 6,3 kV (+. 5 %)  
Potència nominal: 9.000 kVA  
Factor de potència: 0,8  
- Potència d'accés: 6.740 kW  
- Potència garantida: 6.740 kW  
  
Les instal·lacions associades a la instal·lació de cogeneració consisteixen en:  
a) Modificació del centre de distribució existent CT-1 (Registre 12/5888):  
1. Es modifica la cel·la núm. 10 de mesura, model GBC, per al mesurament de l'energia neta generada per la planta de cogeneració resultant.  
2. S'afig una nova cel·la núm. 11 de protecció amb disjuntor DM1 per a connexió a la xarxa de la turbina de cogeneració TG-2.  
  
Grup de classificació (RD 413/2014): a.1.1 (combustible gas natural)  
S'adapta la instal·lació existent d'alta tensió per a donar cabuda a l'estipulat en l'RD 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica, acollint-se a la modalitat d'autoconsum amb excedents.  
  
Pressupost: 1.268.000 ?.  
Aquesta autorització s'atorga sense perjudicis de tercers i exceptuant els drets particulars.  
  
Segon  
Atorgar al peticionari autorització administrativa de construcció del projecte d'execució de la instal·lació de producció d'energia elèctrica i de les instal·lacions associades esmentades.  
En l'execució del projecte es tindran en compte les següents condicions:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El projecte es desenvoluparà de conformitat amb els condicionants ambientals assenyalats en la declaració d'impacte ambiental, emesa amb data 10 de març de 2022, per la Direcció General de Qualitat i Educació Ambiental i amb referència 85/1150-NKJ, que s'annexa a la present resolució i es detallen:  
3.1. Una vegada realitzada la infraestructura necessària per a garantir el subministrament d'aigua a la planta, la mercantil es connectarà a aquesta infraestructura en el termini més breu possible una vegada executada per al seu correcte funcionament.  
3.2. Les accions incloses en el Programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents. El seguiment per a garantir el compliment de les mesures establides en l'informe d'adequació de la CHJ i EPSAR s'incorporaran al programa de vigilància ambiental.  
3.3. En els termes previstos en l'article 43 de la Llei 21/2013, de 9 de desembre, la present declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
4. El termini màxim per a sol·licitar l'autorització d'explotació provisional per a proves serà de 12 mesos, i es produirà la seua caducitat si transcorregut aquest termini aquella no ha sigut sol·licitada.  
5. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en l'article 12 del Decret 88/2005, segons el tipus d'instal·lació de què es tracte.  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Aquesta autorització s'atorga sense perjudici de les concessions, autoritzacions, llicències i permisos, tant públiques com privades, que siga necessari obtindre per part del sol·licitant de la instal·lació per a executar i posar en servei aquesta, d'acord amb altres disposicions que resulten aplicables i, especialment, les relatives a l'ordenació del territori, urbanisme, al medi ambient i a serveis públics o de serveis d'interés econòmic general.  
  
Tercer  
Publicar en el Butlletí Oficial de la Província de Castelló la present resolució, d'acord amb el que es disposa en l'article 10.3 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines (c/ de la Democràcia, 77, 46180 València) en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de novembre de 2022. El cap de Servei Territorial d'Indústria, Energía i Mines: Gerardo Nebot García.